open-index/open-wikipedia-markdown huggingface dataset:
Hopi indianerreservat

**Hopi indianerreservat** (hopi: ****) er et indianerreservat for Hopi-stammen og Arizona Tewa-folket. Reservatet ligger i fylkene Navajo County og Coconino County nordøst i den amerikanske delstaten Arizona, og er fullstendig omsluttet av Navajo Nation. Reservatet har et areal på 6&nbsp;557,262 km² og hadde i henhold til folketellingen i 2000 en befolkning på 6&nbsp;946. Hopi-reservatet og Arizona har ikke sommertid, i motsetning til naboen Navajo Nation som overholder sommertid. Fram til ganske nylig delte de to folkene området kalt Navajo-Hopi Joint Use Area. Oppdelingen av dette området, vanligvis omtalt som Big Mountain, skjedde ved føderal lovgivning i 1974 og 1996, og har tilsynelatende ført til stor kontrovers.

## Bebyggelse og samfunn

Landsbyene på reservatet er spredt over tre platåfjell (Mesaer) og er bygget i den tradisjonelle Pueblo-stilen som tradisjonelt har blitt forbundet med Hopiene. Walpi er den eldste landsbyen på *First Mesa* (første platåfjell), og ble etablert i 1690 etter at landsbyene ved foten av Koechaptevela-platåfjellet ble forlatt i frykt for spanske gjengjeldelsesangrep etter Pueblo-opprøret. Tewa-folket bor på First Mesa. Det bor også Hopier på *Second Mesa* og *Third Mesa*. Winslow West-samfunnet er et tilsynsområde for Hopiene som ligger utenfor selve reservatet.

Hopi stammerådet (*Hopi Tribal Council*) er den lokale myndighet som består av folkevalgte representanter fra forskjellige landsbyer på reservatet. Stammerådet har fått sin bemyndigelse fra Hopienes grunnlov (Hopi Tribal Constitution). Hopiene betrakter livet på reservatet, og da i hovedsak de tradisjonelle klansboligene og kivaene på mesaen, og deres sterke avhengighet av mais, som en ufravikelig del av «den fjerde verden», som er den tidsepoken Hopiene mener alle verdens folk lever i per i dag.

Hopi High School er en videregående skole for innbyggerne på reservatet. Hopi Radio er en radiostasjon som blander det tradisjonelle med moderne amerikanske programmer, og tilbyr turnusjobber for Hopi High School.

### Tradisjonelle landsbyer

* First Mesa
** Waalpi (Walpi)
** Hanoki (Hano or Tewa)
** Sitsomovi (Sichomovi)

* Second Mesa
** Songoopavi (Shongopavi)
** Musungnuvi (Mishongnovi)
** Supawlavi (Shipaulovi)

* Third Mesa
** Hoatvela (Hotevilla)
** Paaqavi (Bacavi)
** Munqapi (Moencopi)
** Kiqotsmovi (Kykotsmovi)
** Orayvi (Oraibi)

### Annen bebyggelse

* Keams Canyon
* Lower and Upper Moenkopi
* Polacca
* Winslow West
* Yuh Weh Loo Pah Ki (Spider Mound)

## Referanser


## Eksterne lenker
*  Hopi-stammens hjemmeside
*  Hopi-reservatets samfunnsprofil 
*  Hopi Radio
*  Hopi Reservation and Off-Reservation Trust Land, Arizona United States Census Bureau
Ural kjøretøyfabrikk

**Ural** eller **UralAZ** er en ledende produsent av tunge lastebiler i Russland.

Bokstavene i UralAZ står for *Uralskij Avtomobilnij Zavod*, som betyr «Automobilfabrikken i Ural». Fabrikken ble etablert i 1941, i  forbindelse med evakueringen av ZIL-fabrikken fra Moskva for å komme vekk fra kamphandlingene under slaget om Moskva og unngå stans i produksjonen. Fabrikken het **UralZIS** fra 1944–1961, og var en avdeling under ZIS/ZIL i Moskva.  

Egne modeller under navnet Ural kom fra 1961.  Senere drev de også lisensproduksjon av Iveco (Magirus Deutz)-modeller. Fabrikken er idag en del av konsernet GAZ.

## Modeller
* Ural-375D
* Ural-4320
* Ural-5323

## Eksterne lenker
*
Jimmy James

**James Ekgren**, kjent under artistnavnet **Jimmy James**, er en norsk produsent, låtskriver og artist.

## Diskografi
### Produsent
* SnikkSnakk,  «Make a Move» (1991)
* Box7,  «Lalala, means I love you» (1993)
* Devotion,  «Makes Me Feel» (1994)
* D/A/C,  «Music is Moving» (1995)
* Devotion,  «Move Me» (1995)
* Zuma,  «Fall With Me» (1996)
* Zuma,  «Inferior» (1997)
* Stig Van Eijk,  «Breakout» (1999)
* Stig van Eijk,  «C'mon» (1999)
* Ace of Base, «C'est la Vie» (2000)
* Faces, «Perde-Te Em Mim» (2001)
* Faces, «Se Me Queres Amar» (2001)
* Faces, «Se Eu Pedir» (2001)
* Faces, «Se Tu Não Queres (Não Me Importa)» (2001)
* Faces, «Só Devo a Ti», (2001)
* Faces, «Tudo Pode Acontecer (se Quiseres)» (2001)
* Spin-Up,  «10 000 miles» (2001)
* Amazone & Sheldon Blackman, «Shine on» (2009)
* Amazone, «Back in the Days» (2010)

### Låtskriver
* SnikkSnakk,  «Something» (1990)
* SnikkSnakk,  «Som et Skudd» (1990)
* SnikkSnakk,  «Make a Move» (1991)
* Devotion,  «Makes Me Feel» (1994)
* Devotion,  «Move Me» (1995)
* D/A/C,  «Music is Moving» (1995)
* Alphonse Dasa,  «Sunshine» (1995)
* Stig van Eijk,  «Breakout» (1999)
* Stig van Eijk,  «C'mon» (1999)
* Kika Santos,  «Soul Mayor» (2000)
* D´arrasar, «Volta Para Mim (Preciso de Ti)» (2000)
* D´arrasar, «Não Quero Mas» (2000)
* Astrid Tveitan,  «I Never Stopped Loving You» (1999)
* Faces, «Perde-Te Em Mim» (2001)
* Faces, «Se Me Queres Amar» (2001)
* Faces, «Se Eu Pedir», (2001)
* Faces, «Se Tu Não Queres (Não Me Importa)» (2001)
* Faces, «Só Devo a Ti», (2001)
* Faces, «Tudo Pode Acontecer (Se Quiseres!)» (2001)
* Faces, «Eu Não Quero Estar Só» (2001)
* Spin-Up,  «Loves More Than This» (2001)
* Spin-Up,  «10 000 miles» (2001)
* Amazone & Sheldon Blackman,  «Shine on» (2009)
* Amazone, «Back in the Days» (2010)

### Artist
* SnikkSnakk,  «Something» (1990)
* SnikkSnakk,  «Som et Skudd» (1990)
* SnikkSnakk,  «Make a Move» (1991)
* Box7,  «Lalala, means I love you» (1993)
* Devotion,  «Makes Me Feel» (1994)
* D/A/C,  «Music is Moving» (1995)
* Devotion,  «Move Me» (1995)
* Devotion,  «Higher» (1994)

## Referanser


## Eksterne lenker
*
Liv Kyllingstad Godin

**Liv Kyllingstad Godin** (født  5. mars 1918 i Gjesdal i Rogaland, død 2. januar 2012 samme sted) var en norsk misjonær for Baptistsamfunnet. Hun var utdannet lærer. Fra 1987 arbeidet hun i Kongo med å anlegge veier, broer, sykehus, skoler og annen infrastruktur.

## Liv og virke
Godin reiste til Nord-Kongo som lærer og misjonær i 1946. Etter tyve år, i 1966, måtte hun og ektemannen Jacques avbryte oppholdet, på grunn av borgerkrig. De neste tyve årene tilbrakt hun hjemme på Ålgård i Gjesdal, hvor hun var lærer. Ektemannen Jacques døde, i 1982. Da hun fikk pensjon, reiste Godin tilbake til Kongo.

Det meste av tiden som pensjonist, bodde Liv Kyllingstad Godin i Bili. Her brukte hun sin tid og kunnskap for lokalbefolkningens beste. Delvis med egen pensjon og delvis med innsamlede midler sto hun for finansieringen av bygging av veier, skoler og sykehus. Per 31. august 2008 hadde hun finansiert, prosjektert og vært leder for arbeidet på syv skoler, en flyplass, tre kirker, fem pastorboliger, fem lærerboliger, et sykehus samt tolv broer. Hennes største innsats var en 155 meter lange broen over Api-elven.

I august 2008 fullførte hun oppføringen av kombinert sykehus og helsestasjon i Bili og med å få finansiert et røntgenapparat samt et lite tilbygg til sykehuset, hvor maskinen skulle bli plassert. 

I 2008 ble det utgitt en biografi om Godin.

Godin ble begravet fra Ålgård Baptistkirke den 6. januar 2012.

### Utmerkelser
Godin ble i 1999 tildelt Kongens fortjenstmedalje. I 1999 ble hun av leserne i *[[Stavanger Aftenblad]]*, kåret til «Århundrets Rogalending», for sin innsats for lokalbefolkningen i Kongo. I 2004 fikk hun Menneskerettighetsprisen for Nordjæren-regionen.

## Biografier
* Øystein Mikalsen: *Aldri for gammel. Kongo-misjonær Liv Kyllingstad Godin*. Hermon forlag, 2008. ISBN 978-82-302-0633-1
* Kjell Hagen: *Tross jungel, krig og flukt*, Oslo: Genesis, 1997. ISBN 82-476-0022-6

## Referanser


## Eksterne lenker
* Liv Kyllingstad Godin - Store norske leksikon
*  Veteranmisjonæren Liv Godin er død
Rekurvbue

En **rekurvbue** (engelsk *recurve bow*) er en bue som brukes i bueskyting. Det er en moderne utgave av langbuen, og har buelemmer som ytterst er bøyd litt vekk fra skytteren. Rekurvbuen har lettere drag og bedre kast enn langbuen. Det er vanlig å utstyre rekurvbuen med stabilisatorer og justerbart sikte.

I olympiske leker er det kun rekurvbuer som brukes.
Ben 10: Kappløp med tiden

***Ben 10: Kappløp med tiden*** (originaltittel: *Ben 10: Race Against Time*) er en amerikansk spillefilm basert på den animerte TV-serien Ben 10 fra Cartoon Network. Filmen ble først sendt i USA 21. november 2007. Den norske utgaven kom 28. september 2008. Denne filmen foregår mellom episode 47 og 48. Filmen kom ut på DVD i Norge 26. februar 2009. Filmen er skrevet av Mitch Watson, Thomas Pugsley og Greg Klein.

## Handling
Etter sommerferien, i Bens hjemby Bellwood, dukker det opp et merkelig romvesen. Mens romvesenet ødelegger ting i byen, kommer Fakkelen og brenner det opp. På skolen, neste dag, skjer det tåpelige ting med Ben. Til slutt ender han opp med å melde seg selv og Gwen på en talentkonkurranse. Senere, når Gwen ser på bilder, finner hun noe rart i bakgrunnen på et bilde av Ben. Ben tror det er det romvesenet som angrep han tidligere. Når bestefar får se det, sier han det er Eon. Eon er et ondt romvesen som terroriserte blikkenslagerne for 200 år siden. Eon lette etter hendene til Armagedon, som kan tilintetgjøre verden. Han angriper Ben flere steder og vet nøyaktig hvem han er. Eon kopierer seg selv i Omnitrixens DNA for å leve for evig i Bens kropp. Ben klarer å overvinne Eon-kopien og klarer å redde bestefar fra hendene til Armagedon. Når Ben tror det verste er over, kommer Eon tilbake. Heldigvis klarer Ben å redde seg selv med Wildmutt, akkurat tidsnok til talentkonkurransen, der Gwen tryller Wildmutt til Ben igjen. De kom på andreplass.

## Eksterne lenker
* 
*
The Morning Star

***The Morning Star*** er en kommunistisk britisk avis. Den fokuserer særlig på sosiale spørsmål og fagforeningsstoff. *The Morning Star* er også kjent for konsekvent å unngå sladderstoff.

Avisen ble grunnlagt i 1930 under navnet *The Daily Worker*, som offisielt organ for Communist Party of Great Britain. Fra 1945 har avisen vært eid av et leserkooperativ, *People's Press Printing Society*. I 1966 ble avisen relansert under navnet *The Morning Star*.

Den nåværende redaktøren, John Haylett, tilhørte en gruppe som ble ekskludert fra Communist Party of Great Britain i 1988 og deretter grunnla Communist Party of Britain. Generalforsamlingen i People's Press Printing Society har siden vedtatt at *The Morning Stars* redaksjonelle linje bygger på programmet til Communist Party of Britain, «Britain's Road to Socialism».

Avisen hadde stort sett et ukritisk syn på Sovjetunionen (i en kjent sketsj i TV-programmet *[[Javel, herr statsråd]]* heter det at *«The Morning Star is read by people who think the country ought to be run by another country»*). Den er moderat euroskeptisk, men av andre grunner enn *[[Daily Mail]]* og Rupert Murdochs aviser. Videre er avisen kritisk til «de herskende  klassene», og forsvarer fredelige demonstrasjoner og sivil ulydighet for å fremme arbeiderklassens kår. I valg støtter avisen Communist Party of Britain. Avisen var den eneste britiske avisen som støttet National Union of Mineworkers under streiken 1984–1985, og argumenterer fremdeles for at gruveindustrien må gjenoppbygges. I internasjonal politikk støtter avisen en tostatsløsning i Israel/Palestina. Avisen var også den eneste større britiske avis som ytret sterk kritikk mot NATOs intervensjon i Kosovo i 1999, og som kritiserte måten Slobodan Milošević måtte gå av på. I Nord-Irland-konflikten plasserer avisen seg klart på en pro-irsk linje.

## Eksterne lenker
*
Andrej Vysjinskij

**Andrej Januarjevitsj Vysjinskij** (russisk: Андре́й Януа́рьевич Выши́нский; født  i Odessa, død 22. november 1954 i New York) var en sovjetisk jurist, diplomat og politiker. Vysjinskij er mest kjent for sin rolle som anklager under de såkalte Moskvaprosessene i 1936–1938 hvor en rekke kommunistledere ble dømt til døden.

## Liv og virke
### Bakgrunn
Vysjinskij kom fra en katolsk polsk familie. Faren var embedsmann i tsartiden. Familien flyttet senere til Baku. Foruten polsk og russisk kunne gutten tilegne seg både engelsk og fransk.

Han ble mensjevik i 1903 og tok sin eksamen i rettsvitenskap i 1913. 

### Den russiske revolusjon, mellomkrigsårene
Under den russiske revolusjon var han motstander av bolsjevikene og undertegnet en arrestordre på Vladimir Lenin, som aldri ble iverksatt. Under den russiske borgerkrig ble han arrestert for kontrarevolusjonær aktivitet, men ble løslatt av uklare grunner.

I 1920 ble Vysjinskij bolsjevik og utmerket seg raskt som en av Sovjetunionens fremste jurister i skarp konkurranse med Jevgenij Pasjukanis. Han ble i 1921 professor ved Moskvas universitet og var 1925-28 rektor der.

I 1935 ble han utnevnt til Sovjetunionens sjefanklager og ledet de såkalte Moskvaprosessene i den senere del av 1930-årene. I den første rettssaken satte han tonen ved sin giftige språkbruk mot de anklagede:

:* Skyt disse gale hunder. Død til denne gjengen som skjuler sine skrekkinngytende tenner, sine ørneklør, fra folket! Ned med den gribben [[Leo Trotskij|Trotskij]], fra hvis lepper det drypper blodig gift som forderver marxismens store idealer!... Nød med disse forkastelige dyr! La oss en gang for alle ta slutt på siste miserable hybrider av rever og griser, disse stinkende lik! La oss utrydde kapitalismens gale hunder, som ønsker å rive i filler blomsten av vår nye sovjetiske nasjon! La oss stappe det bestialske hat de bærer på mot våre ledere tilbake ned deres egne struper!*

### Sentral politiker
Vysjinskij var utenrikskommissar 1940-46 og spilte en betydelig rolle da Latvia ble innlemmet i 1940 og for innsettelsen av en kommunistisk regjering i Romania i 1945. Som sovjetisk viseutenriksminister 1946-49 og fra 1953 Sovjetunionens permanente delegat i FNs sikkerhetsråd samt som utenriksminister 1949-53 var han Stalins utenrikspolitiske talerør og spilte som sådan en hovedrolle i den aggressive utenrikspolitikk som ledet til den kalde krigen.

## Referanser


## Litteratur
*
* 

## Eksterne lenker
National Union of Mineworkers

**National Union of Mineworkers** (**NUM**) er en fagforening for kullgruvearbeidere i Storbritannia. Organisasjonen oppstod fra *Miners' Federation of Great Britain* (MFGB), som ble grunnlagt i 1888.

MFGB deltok i mange streiker, deriblant gruvestreiken i 1912 og generalstreiken i 1926. NUM er best kjent for gruvestreiken 1984–1985, en streik som endte med nederlag for gruvearbeiderne. I store deler av det 20. århundre var fagforeningen en viktig politisk kraft i Storbritannia. Dens størrelse og innflytelse ble sterkt redusert etter den mislykkede streiken i 1980-årene.

## Eksterne lenker
*
Einar Lund (1965–)

**Einar Andreas Lund** (født 24. juli 1965 i Oslo) er en norsk forfatter.

I 2008 utkom hans debutroman *Kneler* (Koloritt forlag), *Kneler* er en undergangsroman om ødeleggende seksualitet, ensomhet, selvforakt og uvirkelighet. Også en sosial satire og en beskrivelse av et kunstnermiljø i Oslo. *Kneler* er oversatt til dansk, engelsk og færøysk og ble kjøpt opp av filmselskapet Filmhuset A/S da den utkom. Ungdomsromanen *Rottekrigen 1: Coys arv* utkom på Gyldendal forlag i 2011, og dokumentarboken *=kjærlighet* i 2013. *Rottekrigen 2: Codys valg* kom ut på Gyldendal forlag i mars 2014. 

Han har også gitt ut tre barnebøker, og er oversatt til flere språk. 

Lund er i dag bosatt på Røa i Oslo.

## Bibliografi
* *Kneler* (Roman, Koloritt, 2008)
* *Rottekrigen 1: Codys arv* (Ungdomsbok, Gyldendal, 2011)
* *Mathilde og pappa* (Barnebok, Vendetta, 2011)
* *Mathilde og busene* (Barnebok, Vendetta, 2011)
* *Mathilde kjører bil* (Barnebok, Vendetta, 2011)
* *Rottekrigen 2: Codys valg* (Ungdomsbok, Gyldendal, 2014)
* ErLik Kjærlighet (Samtalebok med =Oslo selgere, Z forlag, 2013)
* Menn og kjærlighet (Samtalebok med menn, Prego mobile 2023)

## Referanser


## Eksterne lenker
*Presentasjon på Gyldendals nettsider 
*Presentasjon i Forfatterkatalogen
Oslo Grafiske Fagforening

**Oslo Grafiske Fagforening** ble etablert som *[[Den Typografiske Forening]]* i Christiania den 23. juli 1872 og var Norges første levedyktige fagforening.

Det nåværende navn er fra 1984 da Oslo Bokbinderforening, Oslo Litograf- og Kjemigrafforening og Oslo Typografiske Forening slo seg sammen.

Gir siden 2005 ut medlemsbladet Typografiske Meddelelser med 4 nummer per år.

I januar 2006 gikk Norsk Grafisk Forbund inn i Fellesforbundet. Oslo grafiske fagforening endret navn til Fellesforbundet avdeling 850, Oslo grafiske fagforening.

## Formenn
* Herman Jacobsen 1872 - 1876
* Ole H. Tokerud 1899 -
* Gustav Olsen-Berg 1896 -
* Olaf Bergenn 1886, forretningsfører 1888-1892 
* Christian Holtermann Knudsen 1876-78, 1879-82 og 1883-85
* Roald Halvorsen
* Finn Erik Thoresen
* Rune E. Kristiansen 
* Sven Hugo Johansson
* Svein Mortensen 
* Terje Fjellum 
*Kristin Mulleng Sezer 

## Klubber
* Aftenpostens grafiske klubb
* Schibsted Trykks grafiske klubb

## Litteratur
*Nils Jul-Larsen: Den Typografiske forenings historie 1872 - 1922
* Paul Engstad : *Den Kjemigrafiske forening 50 år : 1903 - 18/3 - 1953*
* Trond Hegna: *Oslo Typografiske Forening 100 år*, Oslo 1972
*Tor Are Johansen (red.): *[[FRA BLY TIL bytes]]*, 1997, ISBN 82-993962-0-4
* Tor Are Johansen, Torbjørn Eng og Niels E Killi (red.): Guttenberg - Norges første fagforeningsblad, 2012, ISBN 978-82-993962-1-9

## Referanser
Anders Buen

**Anders Johnsen Buen** (født 24. februar 1864 i Jondalen i Gransherad, død 17. juli 1933 i Trondheim) var en norsk typograf, journalist, redaktør og politiker for Arbeiderpartiet. 

## Liv og virke
### Bakgrunn
Etter folkeskolen tok han et 2-årig kurs ved en høyere skole i Vang i Hedmark, og han gikk så i boktrykkerlære hos W. C. Fabritius i Christiania (1879).

Han var typograf og var formann for Den typografiske Forening i Kristiania 1897–98.

### Pressemann
Han utgav i noen år ukebladet *Andvake* på Lillehammer. Han var redaksjonssekretær i *[[Dagsavisen|Social-Demokraten]]* (Kristiania) fra 1878 og redaktør fra 1900 til 1903. I Trondheim var han redaktør i *[[Ny Tid (Trondheim)|Ny Tid]]* fra 1903 til 1912, deretter journalist fram til partisplittelsen i 1921 Han var så redaktør i *[[Trøndelag Social-Demokrat]]* fra 1922 til partisamlingen i 1927. Senere var han medarbeider i *[[Avisa Trondheim|Arbeider-Avisen]]* etter fusjonen. 

### Politiker
Anders Buen var medlem av Kristiania bystyre 1901–03, og av Trondheim bystyre i åtte perioder fra 1907 til sin død. Han var medlem av Den socialdemokratiske Forening fra starten i 1885.

Buen representerte Lademoen krets i Trondheim som stortingsrepresentant i fem perioder fra 1907 til 1921 og der  parlamentarisk leder for Arbeiderpartiets gruppe fra 1913 fram til partisplittelsen i 1921. Han ble da leder av stortingsgruppa til det nyetablerte Norges Socialdemokratiske Arbeiderparti. Han var stortingspresident mellom 1919 og 1921 og varapresident i Odelstinget 1913–15 og 1918. Han var medlem av tollkomiteen (1906–12), budsjettkomiteen (1913–18) og nestformann i skog- og vassdragskomiteen (1919–21).

Buen var en sterk motstander av den radikale fløyen i Arbeiderpartiet som var ledet av Martin Tranmæl. Han var en klart reformistisk sosialist, og han støttet Gunnar Knudsen sin Venstre-regjering mot Høyre, blant annet under striden om rettskrivingsreformen av 1917. 

Under Arbeiderpartiets første splittelse i 1918 sluttet han seg til den moderate fløy.

Hans *Erindringer* kom ut på Det norske Arbeiderpartis forlag året etter hans død.

## Se også
* Anders Buens gate, en gate oppkalt etter ham ved Lademoen i Trondheim.

## Referanser


## Eksterne lenker
*
Nicolas Andry

**Nicolas Andry de Boisregard** (født 1658, død 13. mai 1742) var en fransk lege. Andry var professor ved *University of Paris* og forstander ved *faculty of Physick*. I 1741, ett år før han døde, utgav han en viktig bok om Ortopedi, *L'orthopédie ou l'art de prévenir et de corriger dans les enfants les difformités du corps* Den ble oversatt til engelsk i 1743 med tittelen *Orthopædia, or, The art of correcting and preventing deformities in children*.

## Referanser


## Eksterne lenker
* Excerpt from Idiopathic Scoliosis
* THE FOUNDATIONS OF MODERN ORTHOPAEDICS
Fylkesvei 3912

**Fylkesvei 3912** går mellom Ålefjær og Erkleiv i Kristiansand kommune. Veien er 7,0&nbsp;km lang.

Frem til 2019 hadde veien betegnelsen fylkesvei 6 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Sang i Norge

***Sang i Norge*** er en norsk sangbok. Den ble utgitt 1. september 2008 og er utgitt av Sang i Norge. Det er et samarbeidsprosjekt mellom Høgskolen i Vestfold, Musikk i skolen, Rikskonsertene og Norsk noteservice. Redaktører er Arvid Amsrud samt Tormod Bjørnstad. I redaksjonsrådet satt Nils Abrhamsen fra NRK-programmet Sangtimen, Gry Bråtømyr fra Norsk Rockforbund, Guro von Germeten i Rikskonsertene, Signe Kalses fra Norges musikkhøgskole samt visesangeren Lars Klevstrand.

Stortingsrepresentant for Arbeiderpartiet og sanger Tove Karoline Knutsen, Harald Myklebost fra Lærerhøgskolen i Bergen, folkemusikeren Eli Storbekken og Vegar Storsve fra Norges musikkhøgskole var også med i rådet og utarbeidet hver sin liste med sanger fra sine spesialfelt. Foruten det stemte personer gjennom internett på sanger de ønsket skulle bli inkludert.

*Sang i Norge* omfatter cirka 430 ulike sanger med tekst, noter og besifring. Sangene i boken er inndelt i kapitler som livets merkedager, fred, frihet og religion, planter, dyr, natur og miljø, omsorg og fellesskap, kjærlighet og livsvisdom. 

Foruten norske sanger og et eget kapittel viet til samiske sanger, inneholder også boken sanger fra Norges naboland samt sanger fra 44 ulike land, slik som Cuba, Brasil, Egypt, India, Pakistan samt Vietnam. Ingen av sangene er yngre enn fem år.

Sangboken henvender seg til dagens flerkulutrelle, norske samfunn.

*Sang i Norge* er et ikke-kommersielt produkt, musikalsk og pedagogisk basert på tradisjon og fornyelse.

Førsteopplaget er på 80&nbsp;000. Mellom 55&nbsp;000 og 60&nbsp;000 bøker blir distribuert til Norges cirka 2&nbsp;400 barneskoler.
Torgeir Vraa

**Torgeir Olavson Vraa** (født 16. mai 1868 i Fyresdal, død 21. juni 1934) var en norsk pressemann og politiker, først for Venstre, men fra 1897 for Arbeiderpartiet. 

Han var lærerutdannet og ble journalist i ''Social-Demokraten'' i 1902. I 1905 ble han redaktør i avisa *[[Fremtiden]]* i Drammen.
Vraa var også stortingsrepresentant for Arbeiderpartiet 1907–1909, 1925–1927 og 1931–1933. Han var også lokalpolitiker og satt som varaordfører i Drammen bystyre mellom 1910 og 1913, samt som medlem av formannskapet i fire perioder fra 1913 til 1928.

Statuen av ham i Drammen ble ved juletider i 1940 revet ned og kastet i elven av tyske soldater og hird, men ble reddet av dykkere. Den ble igjen revet ned i mai 1945 og sto på brannvakta i Drammen til krigens slutt da den sammen med andre symboler på frihet ble hentet frem igjen.

## Referanser


## Eksterne lenker
* 
*
Per Christian Voss

**Per Christian Voss** (født 26. august 1957) er en norsk tidligere sykehusdirektør og næringslivsleder. 

Han er utdannet siviløkonom fra Handelshøgskolen i Bodø (1988), høyskolekandidat fra Høgskolen i Telemark, tekniker fra Norges Trelastskole, samt befalsutdannet fra Hærens sanitet (Norge). 

Etter 13 år i ulike lederstillinger i Norsk Hydro ble han i august 2002  direktør ved Blefjell sykehus (sykehusene i Kongsberg, Notodden og Rjukan). Fra november 2006 hadde Voss et halvt års permisjon for å jobbe som spesialrådgiver i Helse- og omsorgsdepartementet. Etter å ha vært direktør i fem og et halvt år ved Blefjell sykehussluttet han våren 2008 for å bli direktør i Orkidéhøgda Holding AS samt T. Stykket Eiendom AS. 

I 2009 ble han arbeidende styreleder i Validus AS, og fra 1 mai 2010 ble Voss ansatt som konsernsjef i Validus AS. Fra 2014 har Voss vært arbeidende styreleder i  Stykket Holding AS  samt styreleder / -medlem i flere andre selskaper, blant annet Travel Retail Norway. Voss satt i landsstyret i Norges Røde Kors fra 1999 til 2008 og ble valgt inn i styret i  Stiftelsen Norsk Luftambulanse i 2011. Voss er tildelt Norges Røde Kors Fortjenstmedalje.

I 2014 ble Voss utnevnt til styreleder ved Akershus universitetssykehus (Ahus), en rolle han hadde til februar 2018 da han ble utnevnt til styreleder ved Sykehuset i Vestfold.

## Referanser
Pierre Bouvier

**Pierre Charles Bouvier** (født 9. mai 1979 i Montréal i Canada) er en fransk-canadisk musiker. Han er mest kjent som vokalist i pop-punkbandet Simple Plan.

Som trettenåring startet han punkrockbandet Reset sammen med sin skolekamerat Chuck Comeau, der han var hovedvokalist og bassist. Senere etablerte han bandet Simple Plan, der han er frontfigur og vokalist, og sammen med Chuck Comeau låtskriver. Opprinnelig var han også bassist i bandet, men senere har David Desrosiers kommet inn i bandet og overtatt den rollen.

## Referanser


## Eksterne lenker
* 
* 
*
San Salvador (Bahamas)

**San Salvador**, tidligere **Watling's Island**, er ei øy og et distrikt sørøst i staten Bahamas i Det karibiske hav. Øya har et areal på  163 km², er 11,2 km bred fra øst til vest og 19,25 km lang fra nord til sør. Øya er omslutta av korallrev rundt kysten med unntak av området i vest hvor hovedstaden Cockburn Town ligger. 

Fram til 1925 trodde man at San Salvador var identisk med Guanahani, øya som Kristoffer Columbus først kom til i «den nye verden». 

I dag bor det om lag 1000 mennesker på øya, de fleste i Cockburn Town. Turisme er viktigste næringsvei.

## Eksterne lenker
* 
* Høyresolusjonskart over øya
Jacob Vidnes

**Jacob Laurentius Vidnes** (født 1875 i Vanylven, død oktober 1940) var en norsk journalist, redaktør og politiker for Arbeiderpartiet. Han var redaktør av *[[Dagsavisen|Social-Demokraten]]* mellom 1912 og 1918, men hadde allerede startet som journalist i 1899.

I 1919 ble han sjef for Utenriksdepartemenstets pressekontor. Han var en av stifterne av Norges Socialdemokratiske Ungdomsforbund i 1903, samt redaktør i tidsskriftet *[[Det tyvende århundrede]]* i 1904. Under felttoget i Norge i 1940 sluttet Vidnes seg til regjeringen etter å ha gått på ski gjennom Nordmarka sammen med sin kone. Han fulgte så regjeringen videre under felttoget. Og senere til Storbritannia der han fortsatte som leder for Utenriksdepartementets pressekontor. Han startet også og var redaktør for *[[Norsk Tidend (1940-1945)|Norsk Tidend]]*, den norske eksilregjeringas presseorgan på utefronten under andre verdenskrig, fra 1940 til sin død.

## Referanser





## Litteratur

* Norsk biografisk leksikon. B. 17 : Torp, Eivind-Vidnes
NCA

**NRC** har flere betydninger:

* National Crime Agency, britisk politiorganisasjon
* Norwegian Church Aid - Kirkens Nødhjelp
* Norwegian Coastal Administration - Kystverket
* Nippon Cargo Airlines, japansk flyfraktselskap
Cervélo

**Cervélo** kan vise til: 

*Cervélo TestTeam, profesjonelt kontinentallag innenfor landeveissykling 
*Cervélo Cycles, canadisk produsent av rammesett for racersykler og temposykler
Trancylvania

**Trancylvania** var en norsk popgruppe innenfor eurodance-musikk. Medlemmene var Silvany Bricen, Njaal Lie og Svenna Mohaugen. 
Gruppen fikk sitt store gjennombrudd i Norge med låten «Colour Of Love» som hadde Richardo Lyte (KLF) som vokalist.

## Utgivelser
* *Tender Heart* Maxi-Single, 1994
* *Tender Heart (Remixes)* Maxi-Single, 1994
* *Colour Of Love* Maxi-Single, 1995
* *Compromise* CD, 1995
* *I'll Leave It Up To You (Radio Promo)* Maxi-Single, 1995
* *Reach Out* Maxi-Single, 1995

## Eksterne lenker
*
Formel 1-sesongen 1996

**Formel 1-sesongen 1996** var den 47. sesongen av FIAs Formel 1-verdensmesterskap. Sesongen startet 10. mars 1996 og ble avsluttet 13. oktober etter seksten løp. Verdensmesterskapet for førere ble vunnet av Damon Hill. Han kjørte for Williams-Renault, som også vant konstruktørmesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1996.

**Noter til tabellene:**
*  - Nummersystemet for bilene, som hadde vært brukt siden 1974, ble endret. Ferrari fikk nummer 1 og 2 etter at de hyret den regjerende verdensmesteren Michael Schumacher. Benetton fikk nummer 3 og 4 som regjerende konstruktørmester. Williams fikk nummer 5 og 6 for å ha kommet på andreplass, McLaren fikk 7 og 8 for fjerdeplassen, Ligier 9 og 10 for femteplassen, og så videre.

*  - Forti Grand Prix ble slått konkurs etter Storbritannias Grand Prix og deltok ikke i løp etter det.

## Sluttresultater 1996
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
Fylkesvei 4016

**Fylkesvei 4016** går mellom Opsal og Voan i Lindesnes.

Frem til 2019 hadde veien betegnelsen fylkesvei 406 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ulf Erik Husebø

**Ulf Erik Husebø** (født 1948) er en norsk tidligere offiser.

Husebø har bakgrunn fra Luftforsvaret og har derfra aktiv tjeneste som flyger. Han har utdanning fra Luftkrigsskolen, Forsvarets stabsskole og Forsvarets høgskole.

Husebø har tjenestegjort som stabsoffiser i Norge og har også vært stasjonert ved luftforsvaret i Storbritannia. Fra 1999 til 2002 var han sjef for Rygge Hovedflystasjon. Husebø ble i 1999 utnevnt til brigader og ble samme år overadjutant for kongen. Fra 2002 til 2003 var han nestkommanderende og stabssjef ved Landsdelskommando Nord-Norge på Reitan i Bodø. 

Fra 2003 til 2008 var Husebø sjef for kongens adjutantstab.

Husebø har vært kommunestyrerepresentant for Høyre i Målselv.

## Utmerkelser

Husebø er innehaver av en rekke norske og utenlandske ordener:
* Ridder av 1. klasse av St. Olavs orden, 2008, «for fortjenstfullt virke i Kongefamiliens tjeneste».
* Kongehusets 100-årsmedalje, 2005.
* Forsvarsmedaljen med tre stjerner
* Luftforsvarets vernedyktighetsmedalje med tre stjerner
* Kommandør av Finlands hvite roses orden
* Kommandør med stjerne av Finlands løves orden
* Kommandør med stjerne av Forbundsrepublikken Tysklands fortjenstorden
* Stort ærestegn i gull med stjerne av Østerrikes Ærestegnet for fortjenester 
* Kommandør med stjerne av den brasilianske Sydkorsordenen
* Kommandør med stjerne av den brasilianske Rio Branco-ordenen 
* Kommandør med stjerne av Bulgarias Fortjenstorden
* Kommandør med stjerne av den spanske Sivile fortjenstorden 
* Kommandør med stjerne av den estiske Den hvite stjernes orden
* Kommandør med stjerne av den greske Føniksordenen 
* Kommandør med stjerne av Republikken Italias fortjenstorden 
* Kommandør av den jordanske Uavhengighetsordenen
* Kommandør av den latviske Trestjerneordenen 
* Kommandør av Republikken Polens fortjenstorden 
* Storkors av den portugisiske Infante Dom Henriks orden
* Storkors av den portugisiske Fortjenstordenen
* Nijmegenmedaljen

## Referanser
Jurij Trifonov

**Jurij Valentinovich Trifonov** russisk Юрий Валентинович Трифонов (født 28. august 1925,  død 28. mars 1981) var en sovjetisk forfatter og en ledende representant for den sovjetiske «urbane prosa», en bevegelse på 1970-tallet inspirert av Anton Tsjekhov og hans amerikanske etterfølgere i det 20-århundre.

## Referanser


## Eksterne lenker
* Yuri Trifonov på Encyclopedia over sovjetforfattere (engelsk)
* Tekster om Yuri Trifonov (engelsk)
Arabisk litteratur

**Arabisk litteratur**  (arabisk: الأدب العربي *Al-Adab Al-Arabi*), kalles det som er skrevet av forfattere med arabisk som talemål (ikke nødvendigvis med arabisk som morsmål).

Det arabiske ordet for litteratur, er *[[Adab (oppførsel)|adab]]*, som er avledet fra et ord som betyr «å invitere en (eller flere) til et måltid», som underforstått innebærer høflighet, berikelse (som ikke relaterer til gods og gull), og i stor grad det som ligger i det engelske begrepet "culture".

## Kjente [[arabiske forfattere]]
### Poesi
*Ahmad ibn-al-Husayn al-Mutanabbi, (915&ndash;965)
*Abu Tammam
*Abu Nuwas, (756&ndash;815)
*Al-Khansa
*Al-Farazdaq
*Asma bint Marwan
*Jarir ibn Atiyah
* Ibn Zaydun
*Taghribat Bani Hilal, episk dikter
*Samih al-Qasim
*Adunis

### Historisk prosa
*Antara Ibn Shaddad al-'Absi, pre-islamsk arabisk helt og dikter 
*Muhammad alqasim al-Hariri (1054&ndash;1122)
*Al-Jahiz (776&ndash;869)
*Muhammad al-Nawaji bin Hasan bin Ali bin Othman, (også «Cairene»-mystiker )(1383?&ndash;1455)
*Ibn Tufail, (også filosof)

### Moderne prosa
*Naguib Mahfouz, (1911–2006) Nobelprisen i litteratur (1988), kjent for the Kairo-trilogien om livet i de indre bydeler.
*'Abbas Mahmud Al-Aqqad, fra Egypt, også kjent som filosof
*Zakaria Tamer, fra Syria, kjent for sine fortellinger
*Tayeb Salih, fra Sudan
*Abdul Rahman Munif
*Hanna Mina, Syrias fremste romanforfatter
*May Ziadeh, kvinnelig dikter
*Ahlam Mosteghanemi, den første kvinne fra Algerie som ble oversatt til engelsk
*Hanan al-Shaykh, kontroversiell kvinnelig libanesisk forfatter. («Fortellingen om Zahra»)
*Ghassan Kanafani, palestinsk dikter og politisk aktivist.
*Elias Khoury, libanesisk romanforfatter.
*Sonallah Ibrahim, venstre-orientert egyptisk romanforfatter
*Gibran Khalil Gibran, (1883–1931) dikter og filosof, fra Libanon.
*Amin Maalouf, (1949) romanforfatter, fra Libanon.

## Eksterne lenker
* Morten Haugen: ''ORIENTEN - DER SOLA STÅR OPP - en oversikt over den arabiske litterære bølgen'' Artikkel fra *Bok og samfunn* 1995
Johan C. Bugge

**Johan Carl Bugge** (født 1. juli 1847 i Herad kommune i Vest-Agder, død 24. juli 1902 i Sandane) var en norsk lokalpolitiker og distriktslege. Han var ordfører i Gloppen kommune i Sogn og Fjordane fra 1894 til 1902.

Han var sønn av sogneprest og stortingsrepresentant Ulrik Bugge. Per Sandal, i «Soga om Gloppen og Breim», skriver at Bugge døde etter et fall på en issvull, med påfølgende hjernesvulst.

## Referanser

* Per Sandal, «Soga om Gloppen og Breim», Band IV, 1992, ISBN 8299272009

## Eksterne lenker
* NRK: «Ordførarar i Gloppen kommune»
Sivert Lund

**Sivert Lund** (født 28. januar 1987) er en norsk fotballspiller.

Lund signerte for Løv-Ham da han flyttet til Bergen for å studere juss. Han startet karrieren i Astor, men spilte som junior i Rosenborg og fikk der blant annet kamper for andrelaget. Før han gikk til Løv-Ham spilte han for Ranheim. 

Han debuterte for Løv-Ham da han ble byttet inn helt på tampen av kampen mot Bryne den 10. oktober 2008. Dette ble også den eneste kampen han fikk for Løv-Ham da han la opp foran 2009-sesongen

Lund har fra og med fotballsesongen 2011 gjort comeback som fotballspiller i FK Bergen Nord. Her innehar han rollen som spillende assistenttrener. Han spiller også futsal for Vadmyra Idrettslag.

## Referanser


## Eksterne lenker
*
Scandinavian Tobacco Group

**Scandinavian Tobacco Group ⅍**, tidligere **Skandinavisk Tobakskompagni**, er et holdingselskap for en rekke selskaper som produserer tobakksprodukter, herunder sigaretter, pipetobakk og snus. Selskapet sysselsetter nærmere 12&nbsp;000 ansatte og har en årlig omsetning på 42 milliarder kroner (2006). I tillegg er den en av Danmarks største internasjonale bedrifter.

Best kjent i Danmark er House of Prince, som produserer 28 milliarder sigaretter årlig, hvorav 12 milliarder i Danmark på fabrikken i Søborg. Det eksporterer til 44 land og da spesielt merkevarer som Prince, King's, Look, Cecil og North State. 

Skandinavisk Tobakskompagni ble grunnlagt i 1961 ved sammenslåingen av de tre tobakksprodusentene Chr. Augustinus Fabrikker (grunnlagt 1750), CW Obel (1787) og R. Færchs Fabrikker (1869). Eierne av de to første selskapene eier i dag Skandinaviske Holding, som eier aksjer i Skandinavisk Tobakskompagni. I 2008 ble driften av sigaretter og snus kjøpt opp av British American Tobacco for omtrent 20 milliarder.

Skandinavisk Tobakskompagni eier også rundt 32% av Tivoli i København, og 55% av dagligvarekonsernet Dagrofa.

* ST er nummer en i verden på pipetobakk.
* ST er nummer en i Europa og nummer tre i verden på sigarer. ST selger årlig om lag 2,6 milliarder sigarer fordelt på mer enn 120 land.

## Kontroverser
I 2003 satte den danske røykeren Allan Lykke Jensen i gang en aksjon mot Skandinavisk Tobakskompagni og House of Prince med krav om erstatning for helseskader forårsaket av røyking.

Samme år var det et lignende tilfelle i Norge. Det norske datterselskapet til ST, Tiedemanns Tobakk havnet i Høyesterett, etter at Robert Lund gikk til sak mot bedriften grunnet helseskader etter mange års røyking. Han døde tre år før Høyesterett avgjorde saken. Familien fortsatte saken mot Tiedemanns, og etter 5 års kamp kom dommen; Familien Lund tapte på alle punkter.

I april 2005 kom *[[TV-Avisen]]* med en rekke rapporter om at ST tilsatte ammoniakk til sigarettene sine. Dette for å øke nikotinopptaket for å gjøre røykere mer avhengige som dermed gjør det vanskelig å slutte å røyke. ST erkjente å ha tilsatt en viss mengde Ammoniakk i sigarettpapiret på sigaretter frem til 2000. På en annen side avviste selskapet at disse stoffene ble brukt for å øke avhengigheten. TV-Avisen hevdet imidlertid at sigaretter fra Skandinavisk Tobakskompagni inneholdt ammoniumforbindelser for å øke nikotinavhengigheten.

## Referanser

## Eksterne lenker
*
Cannondale Bicycle Corporation

**Cannondale Bicycle Corporation** er en amerikansk sykkelfabrikant etablert i 1971, og kjent for sin produksjon av aluminiumsrammer av høy kvalitet.

## Historikk
Selskapet ble etablert i 1971 av Joe Montgomery. Navnet Cannondale er tatt fra jernbanestasjonen *Cannondale Metro North* i Wilton, Connecticut.

Opprinnelig produserte det ryggsekker og bagger for camping og senere for tilhengere for tursykler. Cannondale var en pioner på utvikling av aluminium for bruk i sykkelrammer, og i dag produserer Cannondale mange typer sykler i kvalitetssegmenter, de fleste av dem laget i aluminium fremfor stål, titan og karbon. Selskapet har administrativt hovedsete i Bethel, Connecticut, og frem til 2000-tallet produserte selskapet sykkelrammer i Bedford, Pennsylvania i USA.

På slutten av 1990-tallet forsøkte Cannondale seg i motorsportbransjen, og startet produksjon av offroad-motorsykler og ATV-er. Man klarte imidlertid ikke å holde kostnadene nede, og i 2003 gikk Cannondale konkurs. Motorsport-avdelingen ble solgt og sykkelavdelingen ble kjøpt av PE-selskapet Pegasus Capital Advisors.

I februar 2008 ble Cannondale kjøpt av Dorel Industries, et kanadisk børsnotert konglomeratet og eier av andre merkenavn innen sykkel som GT, Huffy og Schwinn. I april 2009 ble det klart at all produksjon for Cannondale flyttes til Taiwan. Dette har ikke blitt udelt godt mottatt hos den harde kjernen av syklister som har et forhold til dette uramerikanske sykkelmerket.

Siden 2007 har Cannondale vært delsponsor og sykkelleverandør til det italienske sykkellaget Liquigas.

Cannondales designavdeling ble fra 2006 ledet av den norske industridesigneren Torgny Fjeldskaar. Han har siden begynt som designer i BMW.

## Referanser


## Eksterne lenker
*
Hestskjæret fyr

**Hestskjæret fyr** (fyrnummer 375500) er en fyrstasjon på Ramnefjorden i Averøy kommune i Møre og Romsdal. Fyrtårnet rager 20,3 meter over bakken, og fyrlykten står 24,5 moh. Hestskjæret fyr har ITOFAR (**I**nternational **T**ime **O**ffset **F**requency **A**gile '''R'''acon) med utstrekning 1,13 nautiske mil og morsetegnet «**K**».

## Historie

Hestskjæret fyr ble første gang tent 1. november 1879. En storm i 1883 påførte fyret så store skader at det tok 3 uker før det var i drift igjen. Søndag 13. februar 1944 ble hurtigruteskipet DS «Irma» og lasteskipet DS «Henry» senket av norske torpedobåter utenfor Hestskjæret fyr. I 1960 ble fyret elektrifisert, og i 1986 ble det automatisert og avbemannet.

## Kilder
*Hestskjæret fyr, side 69, fra Kystverkets fyrliste
*Hestskjæret fyrstasjon, fra Norsk Fyrhistorisk Forening

## Eksterne lenker
*
Ghost Rider (film)

***Ghost Rider*** er en amerikansk actionthriller- og superheltfilm fra 2007 basert på Marvel Comics-tegneserien med samme navn. Nicolas Cage spiller tittelrollen som Johnny Blaze / Ghost Rider.

I 2011 kom en oppfølger kalt *[[Ghost Rider: Spirit of Vengeance]].*

## Handling
Johnny Blaze (Nicolas Cage) var bare en tenåring da han som motorsykkelstuntmann solgte sjelen sin til djevelen (Peter Fonda). Flere år senere er Johnny blitt en anerkjent våghals om dagen, men om natten er han den legendariske Ghost Rider fra Marvel Comics. Som djevelens dusørjeger jakter han hver natt på onde sjeler på jorden for å sende dem til helvetet. Men når skjebnens luner gjør at Johnny treffer igjen sin store kjærlighet (Eva Mendes), innser han at han muligens kan få en ny sjanse til å bli lykkelig dersom han kan overvinne djevelen og vinne sjelen sin tilbake. For å kunne gjøre det må han overvinne Blackheart (Wes Bentley), djevelens egen nemesis og lunefulle sønn, som planlegger å ta over farens rike og gjøre jorden til et sant helvete hvis ikke Ghost Rider klarer å stoppe ham.

## Rolleliste

## Eksterne lenker
* 
*
Victor Bruce

**Victor Alexander Bruce**, 9. jarl av Elgin, 13. jarl av Kincardine, (født 16. mai 1849, død 18. januar 1917) var en britisk statsmann som var visekonge av India fra 1894 til 1899.

## Bakgrunn og tidlig karrière
Bruce ble født i Montréal, mens faren, James Bruce, 8. jarl av Elgin, var generalguvernør i Canada. Han studerte ved Balliol College i Oxford og begynte deretter å engasjere seg i liberal politikk . Han var *[[First Commissioner of Works]]* i William Ewart Gladstones regjering i 1886.

## Visekonge av India
Elgin ble visekonge av India, slik faren hadde vært før ham, i 1894. Historikere har ikke oppfattet hans styre som et av de mer viktige. Han mislikte selv pompen og prakten forbundet med verdigheten som visekonge, og han fant det vanskelig å håndtere tidens økonomiske og sosiale uro.

I hans tid som visekonge brøt det ut hungersnød i India, med inntil 4,5 millioner omkomne.

## Tilbake i Storbritannia
Elgin reiste tilbake til Storbritannia i 1899 og ble utnevnt til ridder av Hosebåndsordenen. Mellom 1902 og 1903 ledet han en kommisjon som undersøkte hendelsene under den andre boerkrigen.

Da de liberale dannet regjering i 1905 ble Elgin koloniminister. Som koloniminister førte han en konservativ politikk, og var en motstander av det generøse forslaget til løsning av Sør-Afrika-spørsmålet som ble foreslått av statsminister Henry Campbell-Bannerman. Forslaget ble gjennomført, til tross for koloniministerens motstand.

Elgin trakk seg fra det politiske livet i 1908, og døde ni år senere på familieeiendommen i Dunfermline.

## Utmerkelser
Elgin  ble hedret med en rekke ordener og utmerkelser. Utnevnelsen til ridder av Hosebåndordenen var den fremste av disse. Han ble også utnevnt til ridder storkommandør av Indias stjerneorden og av Den indiske imperieordenen. 

Han var medlem av Det kongelige råd.

## Referanser


## Eksterne lenker
* 
*
St. Andreaslogen Hamarhus

**St. Andreaslogen Hamarhus** er en St. Andreasloge (St. Andreasloge nr. 4) i Den Norske Frimurerorden som ble innviet den 25. mai 1921 i Hamar. Logen er underlagt Den Norske Store Landsloge.

Logens valgspråk er: Mer Lys.

Under et møte mellom 33 brødre fra Hamar og Lillehammer den 6. mai 1919, ble man enige om å akseptere et forslag om å opprette en St. Andreasloge. Etter møtet sluttet ytterligere 14 brødre seg til forslaget. Med tillatelse fra Den Norske Store Landsloge ble logen innviet i 1921.

Logen er oppkalt etter kongsgården Hamarhus, som eksisterte da Hamar ble bispesete i 1152.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Friidrett under Sommer-OL 2008 – 200 meter menn

Friidrettsøvelsen **200 meter herrer** ved **[[Sommer-OL 2008]]** fant sted 18. – 20. august på Beijing National Stadium.

Kvalifikasjonskravene var 20,59 s (A-krav) og 20,75 s (B-krav).

Usain Bolt satte ny verdensrekord på 19,30 s i finalen og vant med de største margin (0,52 s; etter diskvalifikasjonene 0,64 s) i en olympisk 200 m (Walter Tewksbury hadde ca. 0,6 sekunder margin ved sin seier ved Sommer-OL 1900). 

Jaysuma Saidy Ndure representerte Norge og kvalifiserte seg til semifinalen, men måtte trekke seg på grunn av skade.

## Medaljevinnere

## Rekorder
Før konkurransen var verdens- og olympisk rekord som følger:

Følgende verdens- og olympisk rekord ble satt under konkurransen:

## Resultater

### Runde 1
Første runde ble avholdt den 18. august. De tre første løperne i hvert heat (K) pluss de åtte raskeste løperne ellers (k) kvalifiserte seg til andre runde.
#### Heat 1

}
|8
|align=left| Francis Obikwelu ||align=left|  
|  
|align=left|*Startet ikke* 
| 
|}

#### Heat 2

#### Heat 3

#### Heat 4

#### Heat 5

#### Heat 6

}
|9
|align=left| Bryan Barnett ||align=left|  
|  
| 
|0.164
|}

#### Heat 7

}
|3
|align=left| Alex Nelson ||align=left|  
|  
| 
| 
|}

#### Heat 8

}
|4
|align=left| Samuel Francis ||align=left|  
| 
| 
| 
|}

### Runde 2

Runde 2 ble avholdt den 18. august. De første 3 i hvert heat(K) og ellers de 4 raskeste (k) gikk videre til semifinalene.

#### Heat 1

#### Heat 2

#### Heat 3

#### Heat 4

}
|9
|align=left| Marvin Anderson ||align=left|  
|  
| 
|0.187
|}

### Semifinaler

Semifinalene ble avholdt den 19. august. De 4 første i hvert heat (K) gikk videre til finalen.

#### Semifinale 1

#### Semifinale 2

}
|9
|align=left| Jaysuma Saidy Ndure ||align=left|  
| 
| 
| 
|}

### Finalen

Vind: -0,9m/s

## Referanser
Popé

**Popé** (også kalt **Po'pay**) (født rundt 1630, død rundt 1688) var en Tewa-indianer og religiøs leder fra Ohkay Owingeh (tidligere kjent som San Juan Pueblo), som ledet pueblo-opprøret mot de spanske koloniherrene i 1680.

Popé var en av 47 indianere som i 1675 ble arrestert og anklaget for å praktisere trolldom. Tre av mennene som ble funnet skyldig ble tatt til sine respektive landsbyer der to av dem ble hengt. En hengte seg selv før spanjolene rakk det. De resterende 44 ble pisket i all offentlighet og dømt til fengselsstraffer.

Da informasjon om dette nådde pueblo-lederne reiste de i stort antall til Santa Fe der fangene ble holdt. Den spanske guvernøren, Juan Francisco de Treviño, slapp fangene fri på grunn av at et stort antall av soldatene hans var ute for å kjempe mot Apacher.

Popé kom hjem, og var dypt forstyrret over det som hadde skjedd. Kort tid etterpå flyttet han nordover til Taos Pueblo, der han trolig planla pueblo-opprøret. Opprøret hadde som mål å fordrive spanske nybyggere fra pueblo-indianernes tradisjonelle landområder og bevare pueblo-indianernes levesett. Opprøret var en suksess, og spanjolene ble fordrevet fra praktisk talt hele New Mexico.

I 1692, etter Popés død, gjenvant spanjolene igjen kontroll over området, men ga da pueblo-indianerne friere spillerom. I denne nye epoken forsøkte ikke lenger spanjolene å utrydde pueblo-indianernes religion og kultur, og resultatet var en blanding mellom spansk og indiansk kultur som vedvarer den dag i dag.

Av denne grunn valgte New Mexicos innbyggere å hedre Popé ved å oppføre en statue i Washington D.C. Stutuen er laget av Pueblo-skulptør Cliff Fragua og ble innviet i den amerikanske kongressbygningen 22. september 2005. Den er en av to statuer som har blitt forært av New Mexico til National Statuary Hall Collection.
Alfred Flatow

**Alfred Flatow** (født 3. oktober 1869, død 28. desember 1942 i Theresienstadt) var en tysk turner. Han deltok under de første moderne olympiske lekene i 1896 i Aten der han tok fire medaljer, tre gull og en sølvmedalje.

I 1938 måtte han på grunn av sin jødiske bakgrunn flykte til Nederland under Holocaust. Da nazistene invaderte landet ble Flatow anholdt og deportert til Theresienstadt, hvor han døde 73 år gammel i 1942.

## OL-medaljer

*  1896  Athen - **Gull** i turn, lagkonkurranse skranke  Tyskland
*  1896  Athen - **Gull** i turn, lagkonkurranse svingstang  Tyskland
*  1896  Athen -  **Gull** i turn, skranke  Tyskland
*  1896  Athen - Sølv i turn, svingstang  Tyskland

## Referanser


## Eksterne lenker
*